Document ID: 32013R0120

KOMMISSIONENS GENNEMFØRELSESFORORDNING (EU) Nr. 120/2013
af 11. februar 2013
om registrering af en betegnelse i registret over beskyttede oprindelsesbetegnelser og beskyttede geografiske betegnelser ( (Khao Hom Mali Thung Kula Rong-Hai) (BGB))
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 3, litra b), og
ud fra følgende betragtninger:
(1)
I overensstemmelse med artikel 6, stk. 2, i forordning (EF) 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (2) er Thailands ansøgning af 20. november 2008 om at få betegnelsen »
(Khao Hom Mali Thung Kula Rong-Hai)« registreret som en beskyttet geografisk betegnelse (BGB) blevet offentliggjort i Den Europæiske Unions Tidende (3).
(2)
Belgien, Frankrig, Italien, Nederlandene og Det Forenede Kongerige gjorde indsigelse mod registreringen i medfør af artikel 7, stk. 1, i forordning (EF) nr. 510/2006. Indsigelserne blev fundet antagelige i henhold til artikel 7, stk. 3, første afsnit, litra a), b), c) og d), i nævnte forordning.
(3)
Ved brev af 14. marts 2011 anmodede Kommissionen parterne om at finde en indbyrdes løsning i overensstemmelse med deres egne interne procedurer.
(4)
Thailand og Frankrig har forhandlet sig frem til en aftale. Da der ikke er opnået enighed mellem Thailand og Nederlandene inden for den fastsatte frist på 6 måneder, og da der kun er opnået delvis enighed mellem Thailand og Belgien, Italien og Det Forenede Kongerige inden for den fastsatte frist, bør Kommissionen træffe afgørelse.
(5)
Under henvisning til afgrænsningen af det geografiske område, hvor produktionen, forarbejdningen og emballeringen skal finde sted, påpegede Frankrig en uoverensstemmelse mellem enhedsdokumentet og Thailands nationale lovgivning, der gjorde det muligt at udføre forarbejdningen og emballeringen uden for det geografiske produktionsområde. Thailand anerkendte uoverensstemmelsen og ændrede både den nationale registrering og enhedsdokumentet med henblik på at afklare, at der kun er ét geografisk område, hvor produktionen, forarbejdningen og emballeringen kan finde sted.
(6)
Med hensyn til omfanget af beskyttelsen af betegnelsen »
(Khao Hom Mali Thung Kula Rong-Hai)« nåede Belgien, Frankrig, Italien, Det Forenede Kongerige og Thailand til enighed om, at beskyttelsen er begrænset til den fulde betegnelse. Thailand bekræftede, at der ikke var ansøgt om beskyttelse af betegnelsen »Khao Hom Mali« som enkeltstående betegnelse i henhold til forordning (EF) nr. 510/2006. Der er ikke opnået enighed mellem Nederlandene og Thailand. Nederlandene anmodede om, at det blev understreget, at det er muligt at benytte de dele af betegnelsen, der ikke henviser til geografiske områder, mens Thailand udtrykte bekymring for, hvilken indvirkning en sådan formulering eventuelt ville have på et varemærke, der er registreret i Den Europæiske Union.
(7)
Beskyttelsen bør gælde den fulde betegnelse »
(Khao Hom Mali Thung Kula Rong-Hai)«. Enkeltstående dele af betegnelsen, der ikke henviser til geografiske områder, kan benyttes i EU, også i sammensætninger og oversættelser, såfremt de principper og regler, der er gældende i Unionens retsorden, herunder varemærkelovgivningen, overholdes.
(8)
Med hensyn til kravet om at emballeringen skal finde sted i produktionsområdet, gjorde Belgien, Frankrig, Italien, Nederlandene og Det Forenede Kongerige gældende, at dette krav ikke er velbegrundet og unødigt indskrænkende. Frankrig og Thailand opnåede enighed, efter at Thailand havde ændret enhedsdokumentet og givet bedre begrundelser for, hvorfor emballeringen skal finde sted i det afgrænsede geografiske område. Der er ikke opnået enighed herom mellem Thailand og Belgien, Italien, Nederlandene og Det Forenede Kongerige. Thailand har imidlertid ændret enhedsdokumentet og varespecifikationen og tilføjet en forklaring, der retter sig mere specifikt mod dette produkt.
(9)
På denne baggrund bør betegnelsen »
(Khao Hom Mali Thung Kula Rong-Hai)« opføres i registret over beskyttede oprindelsesbetegnelser og beskyttede geografiske betegnelser, og enhedsdokumentet bør ajourføres i overensstemmelse hermed og offentliggøres.
(10)
Foranstaltningerne i denne forordning er i overensstemmelse med udtalelse fra Den Stående Komité for Beskyttede Geografiske Betegnelser og Beskyttede Oprindelsesbetegnelser -
VEDTAGET DENNE FORORDNING:
Artikel 1
Betegnelsen i bilag I til denne forordning registreres herved.
Artikel 2
Det ajourførte enhedsdokument findes i bilag II til denne forordning.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. februar 2013.

Labels: 3
17
18
6